Mirza Teletović

Mirza Teletovičius (, g. 1985 m. rugsėjo 18 d.) – Bosnijos ir Hercegovinos krepšininkas, rungtyniavęs NBA nuo 2012 iki 2018 m.

Baigęs karjerą ėjo Bosnijos ir Hercegovinos krepšinio federacijos prezidento pareigas nuo 2018 iki 2022 m.https://www.klix.ba/sport/kosarka/mirza-teletovic-podnio-ostavku-na-mjesto-predsjednika-kosarkaskog-saveza-bih/220608048

 Karjera 

 Ankstyvoji karjera 
2002 m. prisijungė prie Bosnijos krepšinio lygoje besivaržančios Tuzlos „Sloboda“ komandos. Debiutiniame sezone vidutiniškai pelnė po 7,2 taško per rungtynes, o sekančiame sezone jo taškų vidurkis pakilo iki 26,4 taško per rungtynes.https://web.archive.org/web/20151030083956/http://www.nba.com/draft2007/profiles/MirzaTeletovic.html

2004 m. prisijungė prie Ostendės „Telindus“ komandos, su kuria tapo 2006 m. Belgijos krepšinio lygos čempionais.

 Vitorijos „Baskonia“ (2006–2012 m.) 
2006 m. prisijungė prie Vitorijos „Baskonia“ komandos. Su komanda debiutavo spalio 1 d. rungtynėse prieš Valensijos „Pamesa“ ekipą.http://www.euroleague.net/euroleaguenews/uleb/domestic-leagues/domestic-league-news/i/1164/314/spanish-league-game-1-september-30-october-1-2006 Debiutiniame sezone Eurolygoje vidutiniškai pelnė po 5,3 taško per rungtynes.

M. Teletovičius dalyvavo 2007 m. NBA naujokų biržoje, tačiau nebuvo pašauktas.

Vėliau tapo komandos kapitonu. 2009 m. laimėjo Ispanijos krepšinio taurę ir buvo išrinktas jos naudingiausiu žaidėju.http://www.libertaddigital.com/deportes/teletovic-mvp-de-la-copa-del-rey-1276351559/

2011–2012 m. Eurolygos sezone vidutiniškai pelnė po 21,7 taško per rungtynes – daugiausiai karjeroje.

 Bruklino „Nets“ (2012–2015 m.) 
2012 m. birželio 16 d. pasirašė trijų metų sutartį su Bruklino „Nets“ komanda.http://www.nba.com/nets/news/Teletovic_Signing_Release_120711.html NBA debiutavo lapkričio 5 d. rungtynėse prieš Minesotos „Timberwolves“.http://www.nydailynews.com/blogs/nets/pj-carlesimo-mirza-teletovic-biggest-piece-address-blog-entry-1.1633240

2013 m. lapkričio 29 d. pelnė pirmąjį dvigubą dublį karjeroje (18 taškų ir 13 atkovotų kamuolių) rungtynėse prieš Hiustono „Rockets“. 2014 m. sausio 24 d. pergalingose rungtynėse prieš Dalaso „Mavericks“ pelnė 34 taškus (daugiausiai NBA karjeroje).

M. Teletovičius praleido didžiąją dalį 2014–2015 m. NBA sezono, susirgęs plaučių embolija.http://www.nba.com/nets/mirza-teletovic-medical-update-01/23/15

 Finikso „Suns“ (2015–2016 m.) 
2015 m. liepos 17 d. pasirašė vienerių metų sutartį su Finikso „Suns“ komanda, kurio vertė siekė 5,5 mln. JAV dolerių.https://www.espn.com/nba/story/_/id/13229858

 Milvokio „Bucks“ (2016–2018 m.) 
2016 m. liepos 8 d. pasirašė trijų metų, 30 mln. JAV dolerių vertės sutartį su Milvokio „Bucks“ komanda.https://www.cbssports.com/nba/news/report-bucks-mirza-teletovic-agree-to-3-year-30-million-deal

2017–2018 m. NBA sezone dėl plaučių embolijos sužaidė tik 10 rungtyniųhttp://www.nba.com/bucks/release/medical-update-mirza-teletovic-171214 ir 2018 m. kovo 10 d. jo sutartis buvo nutraukta.http://www.nba.com/bucks/news/bucks-request-waivers-mirza-teletovic

2018 m. rugsėjo 27 d. oficialiai atsistatydino,https://web.archive.org/web/20180928044000/http://www.bhbasket.ba/teletovic-potvrdio-ulazim-u-ksbih/ tačiau 2021 m. kelioms rungtynėms prisijungė prie vietinės KK Turbina komandos.https://www.oslobodjenje.ba/s1/kosarka/prije-tri-godine-se-oprostio-od-aktivnog-igranja-kosarke-a-sada-se-vratio-iz-penzije-mirza-teletovic-ima-novi-klub-687101

 Nacionalinė rinktinė 
M. Teletovičius Bosnijos ir Hercegovinos vyrų krepšinio rinktinei atstovavo nuo 2005 m. Europos krepšinio čempionato. 2013 m. Europos krepšinio čempionate jis vidutiniškai pelnė po 21 tašką, atkovojo po 7,6 kamuolio per rungtynes ir atvedė rinktinę į tryliktą vietą.

Jis taip pat rinktinei atstovavo 2017 m. Europos krepšinio čempionato atrankose.

 Pasiekimai 

 2× ACB lygos čempionas (2008, 2010 m.)
 Ispanijos krepšinio taurės čempionas (2009 m.)
 Ispanijos krepšinio taurės naudingiausias žaidėjas (2009 m.)
 3× Ispanijos krepšinio supertaurės čempionas (2006–2008 m.)
 Belgijos krepšinio lygos čempionas (2006 m.)
 Pirmosios ACB lygos simbolinės komandos žaidėjas (2012 m.)
 Bosnijos ir Hercegovinos metų sportininkas (2012 m.)

 Išnašos 

Kategorija:Bosnijos ir Hercegovinos krepšininkai